Správa kultúrnych a športových zariadení mesta Trnava,

917 01 Trnava, Hlavná 17

**Oznámenie**

**o priamom prenájme nebytových priestorov**

V súlade s bodom 3 § 8 Zásad hospodárenia a nakladania s majetkom mesta a majetkom v štátnom vlastníctve, ktorý bol mestu zverený, Správa kultúrnych a športových zariadení mesta Trnava

**poskytne do prenájmu**

**nebytové priestory v objekte Mestský zimný štadión, Spartakovská 1, situované v sociálnej budove pri tréningovej hale s vchodom od Spartakovskej ulice.**

1. Predmet nájmu: nehnuteľnosť nachádzajúca sa v Slovenskej republike v meste Trnava v katastrálnom území Trnava zapísaná na liste vlastníctva č. 12341 ako stavba bez súpisného čísla postavená na pozemku C-KN parc.č. 5671/154 – zastavané plochy a nádvoria o výmere 766 m2, ktorej vlastníkom je Mesto Trnava, na adrese Spartakovská ulica 1
2. Celková výmera priestorov: **42,09 m2**
	* 42,09 m2 – priestor bufetu, reštauračné priestory určené výlučne pre nefajčiarov (bez vymedzenia fajčiarskej časti) bez umiestnenia výherných automatov
3. Účel využitia prenájmu priestorov:
	* Zabezpečenie predaja občerstvenia pre návštevníkov ~~v~~ objekte MsZŠ počas celej zimnej sezóny 2018/2019.
	* Účel využitia nesmie byť zameraný na prevádzku herne, predaj tabakových výrobkov a nesmie byť v rozpore s dobrými mravmi.
4. Minimálna cena za prenájom nebytových priestorov (určená v súlade s VZN č. 456):
	* výmera 42,09 m2 x 30,46 €/ m2/ rok –priestory určené pre bufet, výlučne pre nefajčiarov, bez umiestnenia výherných automatov, zaradenie v súlade s bodom 1b/ čl. III. VZN č. 456 – reštauračné priestory (30,46 eura/m2/rok; 1.282,06 €/rok = 106,84 €/mesiac)
	* **Ceny sú uvedené bez DPH.**
	* V prípade nájomcu, ktorý je platca DPH bude k dohodnutému nájomnému fakturovaná DPH v zmysle platných predpisov.
5. Predpokladaná doba prenájmu:
	* od 25.11.2018 do 31.03.2019
6. Ostatné podmienky prenájmu:
	* V cene prenájmu nie je zahrnutá spotreba elektrickej energie, vykurovanie, vodné + stočné a odvoz odpadu.
	* Poplatky za vyššie uvedené energie a služby sú spolu vo výške 840 €/rok bez DPH a nájomcovi budú fakturované mesačne k cene za prenájom nebytových priestorov v objekte MsZŠ.
	* Odvoz odpadu zabezpečuje prenajímateľ.
	* Nájomca bude povinný pri zabezpečení predaja občerstvenia dodržiavať prísny zákaz predaja tabakových výrobkov a alkoholických nápojov (s výnimkou 10º piva a vareného vína)
7. Podmienky predloženia cenovej ponuky:
	* Cenovú ponuku môžu predložiť fyzické a právnické osoby, ktoré majú v zmysle zákona oprávnenie na poskytovanie služieb podľa bodu 3) tohto oznámenia.
	* Cenová ponuka, t.j. cena, ktorú je uchádzač o prenájom ochotný uhrádzať ako nájomné za prenájom priestorov musí byť navrhnutá a vyjadrená ako finančná čiastka na 1m2 /rok, v euro, bez DPH a nesmie byť nižšia ako minimálna cena uvedená v bode 4) tohto oznámenia.
	* Účel využitia nesmie byť v rozpore s bodom 3) tohto oznámenia.
	* Vyhodnotenie cenových ponúk bude prebiehať podľa nasledovných kritérií: výška ponúknutej ceny
	* Cenová ponuka musí byť predložená v zalepenej obálke s označením **„Prenájom priestorov –bufet Mestský zimný štadión - neotvárať“.**
	* Pre uchádzača, ktorý predloží najvýhodnejšiu cenovú ponuku, bude predložený návrh na schválenie prenájmu, v súlade so Zásadami hospodárenia s majetkom mesta.
	* Doručené cenové ponuky budú vyhodnotené určenou komisiou na neverejnom zasadnutí.
	* Doručené cenové ponuky budú vyhodnotené podľa výšky navrhovanej ceny a účelu využitia.
	* Oprávnenie na poskytovanie služieb podľa bodu 3) tohto oznámenia musí tvoriť prílohu cenovej ponuky.
	* Cenová ponuka, ktorá nebude spĺňať podmienky určené týmto oznámením, bude vyradená z hodnotenia.
	* Vyhlasovateľ si vyhradzuje právo odmietnuť všetky predložené návrhy a ukončiť výberové konanie bez výberu návrhu alebo výberové konanie zrušiť.
8. **Lehota na doručenie cenových ponúk:**
	* **16.11.2018 do 10.00 hodiny.**
9. Adresa na doručovanie cenových ponúk:
	* Správa kultúrnych a športových zariadení mesta Trnava

Hlavná 17, 917 01 Trnava.

* + Informácie: Mgr. Peter Pčolka, PhD., č.t.: 0907/673592
	+ Termín prehliadky: individuálne, podľa dohody.

V Trnave, 31.10.2018

Ing. Martin Turčan

 riaditeľ SKaŠZ

 mesta Trnava